Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, hemendik gutxira babes-araubidea bukatuko zaien alokairuko etxebizitzen sustapenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Hemendik gutxira babes-araubidea bukatuko zaien alokairuko etxebizitzen sustapenei dagokienez, parlamentari naizen aldetik honako hau jakin nahi dut:

• Nafarroako Gobernuak nahiz haren enpresa publikoek zer jarduketa abiarazi dute araubide horren baldintzak mantentzeko xedez?

• Nafarroako Gobernua nahiz haren enpresa publikoak aztertzen ari al dira etxebizitza horiek eskuratzea erosketa bidez nahiz bestelako formula bat erabiliz?

Iruñean, 2020ko maiatzaren 18an

Foru parlamentaria: Maiorga Ramírez Erro